Folketing
2002-03-21

Fru Birthe Rønn Hornbech siger, at det bygger på erfaringerne, at flygtninge, der har fået opholdstilladelse i Danmark, ikke tager tilbage til deres hjemland, og det må jeg jo give fru Birthe Rønn Hornbech delvis ret i. Men jeg vil også returnere spørgsmålet: Hvad er det for et land, hvor der for nylig er opnået fred, som hidtil har været flygtningeproducerende, men som man i stigende grad begynder at sende folk retur til? Det i hvert fald ikke engang sket i Afghanistan endnu, kan vi konstatere. På et tidspunkt var det sådan, at hvis folk havde rejst halvdelen af verden eller i hvert fald hele Europa igennem og søgte om beskyttelse i Danmark, gav vi dem ret til at blive her, fordi vi anerkende dem som flygtninge. I 3 år gik de og ventede på, at der skulle blive ro i deres hjemland igen, så de kunne blive sendt hjem. Så er det vel rimeligt, at man efter de 3 år siger: Godt, det er rimeligt, at de folk får mulighed for at starte et nyt liv og får mulighed for at bestemme, om de har lyst til at blive her eller har lyst til at tage hjem, hvor de kom fra. Men hvorfor skal man integrere sig, hvis man bliver sendt hjem igen inden for 7 år? Det har jeg stadig ikke forstået.